**Louis Joseph Mary Theodore De Goesbriand** (født 4. august 1816 i Saint-Urbain - *Lannurvan* på bretonsk - i departementet Finistère i Frankrike; død 3. november 1899 i Burlington) var en franskfødt amerikansk katolsk geistlig og biskop av Burlington.

Liv og virke
------------

### Prest

Louis De Goesbriand studerte på presteseminaret St. Sulpice i Paris. Han ble presteviet den 13. juli 1840 i Paris av biskopen av Saint Louis, Joseph Rosati CM. Deretter virket han som sjelesørger i bispedømmet Cincinnati til 1847, og fra 1847 til 1853 i det nygrunnlagte bispedømmet Cleveland

### Biskop av Burlington

Den 29. juli 1853 utnevnte pave Pius IX ham til første biskop av det samme dag opprettede bispedømme Burlington i Vermont. Den apostoliske nuntius til Brasil og pavelige spesialutsendte til USA, erkebiskop Gaetano Bedini, bispeviet ham den 30. oktober samme år i St. Patrick's Cathedral /Mott Street) i New York; medkonsekrerende var biskopen av Albany, John McCloskey, og biskopen av Cleveland, Louis Amadeus Rappe.

De Goesbriand begynte i sitt nye bispedømme med fem prester, ti kirker, og omlag 20.000 sognebarn.

Han deltok på Første Vatikankonsil i Roma 1869-1870. 

I 1893 delegerte de Goesbriand administrasjonen av bispedømmet til sin koadjutorbiskop John Michaud. Han fotbrukte hele familieformuen på bygging av kirker og barnehjel og arbeid for fattige trengende, og da han døde var han ikke i besittelse av mere enn fire dollar.

Mellom 1891 og 1897 oversatte de Goesbriand en rekke verker av fader Pierre Chaignon fra fransk til engelsk, blant dem *Meditations for the Use of the Secular Clergy* og *The Sacrifice of the Mass Worthily Celebrated*.

Biskop Louis De Goesbriand døde 3. november 1899 på *St. Joseph's Orphan Home* i Burlington i en alder av 83 år, da den eldste biskop i De forente stater.

Han ble begravet i *Resurrection Park* i South Burlington.

Bispedømmet hadde ved hans død minst 50 prester og ytterligere 30 menigheter. I 1920-årene ble De Goesbriand Memorial Hospital i Burlington opprettet til hans navns erindring. I 2019 innledet bispedømmet en saligkåringsundersøkelse for biskop de Goesbriand.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Giovanni Carlo Boschi (1715-1788) \*1760
* Kardinal Bartolomeo Pacca (1756-1844) \*1786
* Pave Gregor XVI (1765-1846) \*1831
* Kardinal Lodovico Altieri (1805-1867) \*1836
* Erkebiskop Gaetano Bedini (1806-1864) \*1852
* Biskop *Louis Joseph Mary Theodore De Goesbriand* (1816-1899) \*1853

Litteratur
----------

Jean-Baptiste-Arthur Allaire: *Dictionnaire biographique du clergé canadien-français*, Montréal : Imprimerie de l'École catholique des sourds-muets, 1908-1934

Referanser
----------

1. 1 2   archive.org[Hentet fra Wikidata]
2. 1 2   archive.org[Hentet fra Wikidata]
3. ↑   Find a Grave[Hentet fra Wikidata]
4. 1 2 3 4  «A Brief History of the Diocese BurlingtonN». *Roman Catholic Diocese of Burlington*.
5. ↑  «Burlington». *Catholic Encyclopedia*.
6. ↑  «Vermont's 10th bishop opens sainthood cause for diocese's first bishop». *National Catholic Reporter* **(engelsk)**. 17. april 2019. Besøkt 16. mai 2022.
7. ↑  «Bishop De Goesbriand Dead; Head of the Catholic Diocese of Burlington, Vt. Passes Away». *The New York Times*. 4. november 1899. s. 7 – via Newspapers.com.
8. ↑  «De Goesbriand Memorial Hospital (1923-1967) | Saint Michael's College Archives & Special Collections». *www.smclibrary.com*. Besøkt 16. mai 2022.
9. ↑  www.catholic-hierarchy.org goes, lest 20. mai 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** LCCN **·** ISNI **·** NLA
 |